**PROIECT**

 **(**nu produce efecte juridice**)\***

**R O M Â N I A INIȚIATOR,**

**JUDEŢUL MUREŞ PRIMAR**

**CONSILIUL LOCAL**

**AL MUNICIPIULUI TÂRGU MUREŞ Soós Zoltán**

## H O T Ă R Â R E A nr. \_\_\_\_\_\_\_

**din \_\_\_\_\_\_\_\_\_\_\_\_\_\_\_\_\_\_ 2021**

privind prelungirea aplicării pentru intervalul 1 ianuarie 2021-31 martie 2021 a Procedurii de anulare a accesoriilor aferente obligațiilor bugetare principale restante la data de 31.03.2020 inclusiv, aprobate prin Hotărârea Consiliului Local Municipal Târgu Mureș nr. 200/26.11.2020, în conformitate cu Ordonanța de Urgență a Guvernului nr. 226/2020 privind unele măsuri fiscal-bugetare și pentru modificarea și completarea unor acte normative și prorogarea unor termene

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

1. Referatul de aprobare nr. 3790 din 18.01.2021 iniţiat de dl. primar prin Direcţia impozite și taxe privind prelungirea aplicării pentru intervalul 1 ianuarie 2021-31 martie 2021 a Procedurii de anulare a accesoriilor aferente obligațiilor bugetare principale restante la data de 31.03.2020 inclusiv, aprobate prin Hotărârea Consiliului Local Municipal Târgu Mureș nr. 200/26.11.2020, în conformitate cu Ordonanța de Urgență a Guvernului nr. 226/2020 privind unele măsuri fiscal-bugetare și pentru modificarea și completarea unor acte normative și prorogarea unor termene

b) Raportul Comisiilor de specialitate din cadrul Consiliului local municipal Târgu Mureş

c) necesitatea adoptării în regim de urgență a proiectului de hotărâre având în vedere termenul scurt până la care se poate prelungi procedura de acordare a facilităților;

 **În conformitate cu prevederile :**

* art. XVII din ORDONANŢĂ DE URGENŢĂ nr. 69 din 14 mai 2020 pentru modificarea şi completarea Legii nr. 227/2015 privind Codul fiscal, precum şi pentru instituirea unor măsuri fiscale, coroborat cu prevederile art.VIII – XXII din Capitolul II al ORDONANŢEI DE URGENŢĂ nr. 69 din 14 mai 2020 pentru modificarea şi completarea Legii nr. 227/2015 privind Codul fiscal, precum şi pentru instituirea unor măsuri fiscale, în forma modificată și completată prin art. XX, art. XXIV lin. (2), alin. (3) și alin. (4) ale Ordonanței de urgență nr. 226/2020 privind unele măsuri fiscal bugetare și pentru modificarea și completarea unor acte normative și prorogarea unor termene,
* Legea nr. 207/2015 privind codul de procedura fiscala
* Legii nr. 52/2003 privind transparenţa decizională în administraţia publică, republicată,
* art. 87 alin. (3), art. 129 alin.(1), alin. (4) lit. ”c”, alin. (14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ,

**H o t ă r ă ş t e** :

**Art. 1.** Se aprobă prelungirea aplicării pentru intervalul 1 ianuarie 2021-31 martie 2021 a Procedurii de anulare a accesoriilor aferente obligațiilor bugetare principale restante la data de 31.03.2020 inclusiv, aprobate prin Hotărârea Consiliului Local Municipal Târgu Mureș nr. 200/26.11.2020, în conformitate cu Ordonanța de Urgență a Guvernului nr. 226/2020 privind unele măsuri fiscal-bugetare și pentru modificarea și completarea unor acte normative și prorogarea unor termene.

**Art. 2.** Sunt considerate obligaţii bugetare principale restante, în conformitate cu Procedura aprobată prin Hotărârea nr. 200/2020 şi obligaţiile bugetare principale datorate de debitorul aflat în insolvenţă pentru care s-a împlinit scadenţa până la data de 31 martie 2020 inclusiv, independent de existenţa unui tabel de creanţe sau a unui program de plată a creanţelor*.*

**Art. 3.** Debitorii care au depus notificarea potrivit pct. 3 alin. (1) din Anexa la HCL 200/2020 şi nu au depus cererea de anulare a accesoriilor până la data de 15 decembrie 2020 inclusiv, iar organul fiscal nu a emis decizia de pierdere a valabilităţii amânării la plată a obligaţiilor de plată accesorii în perioada 16 decembrie 2020 şi 31 decembrie 2020, în conformitate cu Procedura aprobată prin HCL nr. 200/2020, pot depune cererea de anulare a accesoriilor până la data de 31 martie 2021 inclusiv*.*

**Art. 4.** Debitorii care au depus notificarea potrivit pct. 3 alin. (1) din Anexa la HCL 200/2020 şi nu au depus cererea de anulare a accesoriilor până la data de 15 decembrie 2020 inclusiv, iar organul fiscal a emis decizia de pierdere a valabilităţii amânării la plată a obligaţiilor de plată accesorii în perioada 16 decembrie 2020 şi 31 decembrie 2020, în conformitate cu Procedura aprobată prin HCL 200/2020, pot depune o nouă notificare şi, respectiv, cerere de anulare a accesoriilor.

**Art. 5.** Debitorii care au notificat organul fiscal potrivit potrivit pct. 3 alin. (1) din Anexa la HCL 200/2020 şi au depus cererea de anulare a accesoriilor în perioada 16 decembrie 2020 şi 31 decembrie 2020, pentru care organul fiscal nu a emis decizia de respingere a cererii de anulare a accesoriilor, în conformitate cu Procedura aprobată prin HCL 200/2020, îşi pot retrage cererea de anulare a accesoriilor, devenind aplicabile prevederile art. 3

**Art. 6.** Cu aducerea la îndeplinire a prevederilor prezentei Hotărâri se încredinţează Executivul Municipiului Târgu Mureş, prin direcțiile de specialitate care gestionează obligații bugetare.

**Art. 7.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Viză de legalitate**

 **Secretarul general al Municipiului Târgu Mureş,**

 **Soós Erika**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ